“นิดา” ชี้ผลโพลเลือกตั้ง “เพื่อไทย” นำโด่ง 164-172 ที่นั่ง คาด กทม. ก้าวไกลกวาดเรียบ
“นิด้าโพล” ทำนายผลเลือกตั้ง 2566 สำรวจคน กทม. 6,252 หน่วยตัวอย่าง พบ "ก้าวไกล" ชนะเลือกตั้งในกทม. 32 เขต อีก 1 ที่นั่งเป็นของ "เพื่อไทย"
“นิด้าโพล” ทำนายผลเลือกตั้ง 2566 สำรวจคน กทม. 6,252 หน่วยตัวอย่าง พบ "ก้าวไกล" ชนะเลือกตั้งในกทม. 32 เขต อีก 1 ที่นั่งเป็นของ "เพื่อไทย"
14 พ.ค. 2566

ผู้สื่อข่าวรายงานว่า เมื่อเวลา 17:00 น. วันที่ 14 พ.ค.2566 ศูนย์สำรวจความคิดเห็น นิด้าโพล ทำนายผลการเลือกตั้ง ส.ส.แบบแบ่งเขต ทั้ง 33 เขต ของ กทม. ระหว่างวันที่ 1-11 พ.ค. 2566 จากประชาชนที่มีอายุ 18 ปี ขึ้นไป และมีสิทธิเลือกตั้งในกทม. กระจายทุกระดับการศึกษา อาชีพ และรายได้ จำนวน 6,252 หน่วยตัวอย่าง กำหนดค่าความเชื่อมั่นที่ 97% พบว่าก้าวไกลชนะ 32 เขต จากทั้งหมด 33 เขต โดยมีเพียงเขตเลือกตั้ง 20 เขต คือ เขตลาดกระบัง คือพรรคเพื่อไทย
ขณะที่คาดการณ์ผลการเลือกตั้ง 2566 ส.ส.บัญชีรายชื่อ และส.ส.แบ่งเขตเลือกตั้ง จากจำนวนผู้มีสิทธิเลือกตั้ง 2,000 ตัวอย่าง พบว่า พรรคเพื่อไทย 164-172 ที่นั่ง, พรรคก้าวไกล 80-88 ที่นั่ง, ภูมิใจไทย 72-80 ที่นั่ง, พลังประชารัฐ 53-61 ที่นั่ง, รวมไทยสร้างชาติ 45-53 ที่นั่ง, ประชาธิปัตย์ 33-41 ที่นั่ง, ชาติไทยพัฒนา 7-11 ที่นั่ง, ไทยสร้างไทย 5-9 ที่นั่ง, ประชาชาติ 4-8 ที่นั่ง, ชาติพัฒนากล้า 2-6 ที่นั่ง, เสรีรวมไทย 0-1 ที่นั่ง, อื่นๆ 0-2 ที่นั่ง
นอกจากนี้นิด้าโพล คาดว่าพรรคก้าวไกลกวาดเสียง ส.ส.กทม. 32 เขต ขณะที่คาดว่าเพื่อไทยมี 1 เขต
